Made in Heaven

Made in Heaven — ინგლისური როკ ჯგუფ Queen-ის 1995 წელს გამოცემული სტუდიური ალბომი. ეს არის უკანასკნელი სტუდიური ალბომი, რომელშიც გამოყენებულია ფრედი მერკურის მანამდე არსებული დემო-ჩანაწერები და სიმღერები, რომლებიც არ შესულა ჯგუფის წინა დისკებში.

 ისტორია 

ალბომის ჩაწერის ისტორია განსხვავდება Queen-ის სხვა დისკებისგან. 1991 წელს, გარდაცვალებამდე, ვოკალისტი ფრედი მერკური იწერდა რაც შეიძლება მეტ ვოკალურ პარტიას, ხოლო როჯერ ტეილორს, ჯონ დიკონს და ბრაიან მეის, ჯგუფის სხვა წევრებს, აძლევდა მითითებებს, რათა ეს ჩანაწერები გამოეყენებინათ მომავალში. ამ პერიოდშია ჩაწერილი სიმღერები A Winter's Tale, Mother Love და You Don't Fool Me.

ფრედის გარდაცვალების შემდეგ ჯგუფი დაბრუნდა სტუდიაში მხოლოდ 1993 წელს. აქედან დაიწყო სიმღერების დასრულებაზე მუშაობა. ბრაიან მეი აღნიშნავდა ინტერვიუებში, რომ ტეილორმა და დიკონმა სტუდიას 1 წლით ადრე მიაშურეს. თავად მეი კი საკუთარი ალბომის, Back to the Light პრომო-ტურნეში იმყოფებოდა.

ფილმში Champions of the World მეი იხსენებს ფრედის პერიოდის ხმისჩამწერ სესიებს:

იმ დროისათვის, როდესაც დავიწყეთ ახალი სიმღერების ჩაწერა, ვიცოდით, რომ ფრედის სულ მცირე დრო ჰქონდა დარჩენილი და რომ იგი დიდ ხანს ვერ გაძლებდა. ვფიქრობ, გვსურდა მისგან რაც შეიძლება მეტის მიღება, სანამ მას ეს შეეძლო. ჩვენ პრაქტიკულად ვცხოვრობდით სტუდიაში, ის კი მოდიოდა და ვიწერდით. მან გვითხრა: მამღერეთ ნებისმიერი რამ, დამაწერინეთ ნებისმიერი რამ და მეც ვიმღერებ და დაგიტოვებთ რაც შეიძლება მეტს.

მაგრამ მასალა არ იყო ალბომისთვის საკმარისი რაოდენობის, ამიტომ ჯგუფი დაუბრუნდა ძველ ჩანაწერებს (სადაც მერკურის დატოვებული ჰქონდა თავისი ვოკალი) და წარმოადგინა ისინი, როგორც Queen-ის კომპოზიციები.

სიმღერების სია
CD

გრამფირფიტა

1995 წლის გამოცემა

ალბომის 1995 წლის გრამფირფიტის გამოცემისთვის შეამოკლეს I Was Born to Love You და You Don't Fool Me. Heaven for Everyone-ის ვერსია, შეტანილი ამ გამოცემაში, აღებულია სინგლის ვერსიიდან. მეორე ფირფიტა მთავრდება მოკლე Yeah-თი, მაგრამ ხანგრძლივი ემბიენტური უსათაურო ინსტრუმენტული კომპოზიცია შეტანილი არ არის.

2015 წლის გამოცემა

2015 წლის 25 სექტემბერს Made in Heaven გრამფირფიტაზე კვლავ გამოიცა, ჯგუფის სხვა ძირითად ალბომებთან ერთად. ეს იყო პირველი გამოცემა, რომელზეც ალბომი მთლიანად იქცა წარმოდგენილი, ორ გრამფირფიტაზე. მე-13, უსათაურო კომპოზიცია აგრეთვე შეტანილია ამ ვერსიაში და იკავებს გრამფირფიტის მეოთხე მხარეს.

 პერსონალი 

ფრედი მერკური – ვოკალი, ფორტეპიანო, კლავიშებიანი საკრავები
ჯონ დიკონი – ბას გიტარა, გიტარები, კლავიშებიანი საკრავები
როჯერ ტეილორი – დასარტყმელი საკრავები, პერკუსია, კლავიშებიანი საკრავები, ვოკალი
ბრაიან მეი – გიტარები, კლავიშებიანი საკრავები, ვოკალი
დამატებითი ვოკალი სიმღერაში Let Me Live: კეთრინ პორტერი
დევიდ რიჩარდსი – თანაპროდიუსერი, ინჟინერი, მიქსი
ჯასტინ შირლი-სმითი - თანაპროდიუსერი, ინჟინერი
ჯოშუა მაკრეი – თანაპროდიუსერი, ინჟინერი
რაინჰოლდ მეკი – 1980-იან წლებში მასალის ჩაწერა
კევინ მეტკელფი - მასტერინგი
რიჩარდ გრეი - გარეკანის გაფორმება, ფრედი მერკურის ქანდაკების ფოტო

ჩარტები

ყოველკვირეული ჩარტები
ჩარტი (1995)უმაღლესიპოზიციაავსტრალიის ალბომების ჩარტი3ავსტრიის ალბომების ჩარტი1ბელგიის ალბომების ჩარტი (Vl)2ბელგიის ალბომების ჩარტი (Wa)2კანადის ალბომების ჩარტი18ჰოლანდიის ალბომების ჩარტი1ფინეთის ალბომების ჩარტი1საფრანგეთის SNEP-ის ალბომების ჩარტი2გერმანიის ალბომების ჩარტი1იტალიის ალბომების ჩარტი1იაპონიის ალბომების ჩარტი10ახალი ზელანდიის ალბომების ჩარტი1ნორვეგიის ალბომების ჩარტი2შვედეთის ალბომების ჩარტი1შვეიცარიის ალბომების ჩარტი1ბრიტანეთის ალბომების ჩარტიhttp://www.officialcharts.com/artist/21275/queen/1აშშ Billboard 20058

წლის საბოლოო ჩარტები
ჩარტი (1995)პოზიციაავსტრალიის ალბომების ჩარტი42ავსტრიის ალბომების ჩარტი13საფრანგეთის ალბომების ჩარტი10იტალიის ალბომების ჩარტი8ბრიტანეთის ალბომების ჩარტი7ჩარტი (1996)პოზიციაავსტრიის ალბომების ჩარტი10საფრანგეთის ალბომების ჩარტი32იაპონიის ალბომების ჩარტი92 შვეიცარიის ალბომების ჩარტი 18ბრიტანეთის ალბომების ჩარტი68

 სერტიფიცირებები 



 რესურსები ინტერნეტში 
ინფორმაცია ჯგუფის ოფიციალურ საიტზე

სქოლიო

კატეგორია:1995 წლის ალბომები
კატეგორია:Parlophone-ის ალბომები
კატეგორია:Hollywood Records-ის ალბომები
კატეგორია:გარდაცვალების შემდეგ გამოცემული ალბომები
კატეგორია:Queen-ის ალბომები